Ана Ахматова
Покорна мисъл или слово…

Превод от руски: Иван Николов, 1974

chitanka.info

Покорна мисъл или слово

ми връщат вашите очи.

Уединена в Твер, отново

далечен спомен ми горчи.

С душа, любовно приласкана

в града от вятър и гранит.

Каквото пожелахте, стана,

съвременнико знаменит.

А вие пожелахте: мила,

убий навеки любовта!

Сега съм плаха и без сила,

но пак скучае в мен кръвта.

Ако прекрачи смърт срещу ми

и падна нейде по очи,

кой неизречените думи

ще съживи и озвучи?

Слепньово

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.